b"\n_START_ARTICLE_\nSant Mart\xc3\xad de Sales\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia de sant Mart\xc3\xad de Sales representa el nucli central del dispersat poble del mateix nom i est\xc3\xa0 situada a poca dist\xc3\xa0ncia del poble de Tortell\xc3\xa0 en direcci\xc3\xb3 a llevant. \xc3\x89s un temple d'una sola nau, amb dues capelles rectangulars a cada costat, un transsepte -que no \xc3\xa9s apreciable des de l'exterior- i un absis semicircular a l'interior. La porta d'ingr\xc3\xa9s est\xc3\xa0 situada a llevant, presentant carreus molt ben tallats, on hi ha gravades les inicials de Crist i al coronament, hi ha una forn\xc3\xadcula amb la imatge del sant. El campanar est\xc3\xa0 situat a migdia; t\xc3\xa9 una torre coronada per un teulat a quatre vessants i obertures als quatre vents."